-Անխոս, սա կարևոր ուղղություն է, և աշխատանքները շարունակվում են։ Սկզբնական փուլում ԵԱՏՄ երկրները դա ինքնուրույն էին անում, յուրաքանչյուր երկիր ընտրում էր իր համար առաջնային ապրանքներ և մակնանշում նեքրին շուկայում։ Հիմանական նպատակը ստվերային ապրանքաշրջանառության կտրուկ կրճատումն է, գործունեության բազմաթիվ ոլորտների օրինականացումը, և ազգային մակարդակով կուտակված փորձը ցույց տվեց, որ դա շատ արդյունավետ մեխանիզմ է։ Այսօր մենք խոսում ենք ապրանքների մակնանշման և հետագծելիության համադրման անհրաժեշտության մասին։ Ընդ որում անհրաժեշտ է հետևել ոչ միայն առանձին ապրանքների, այլև բեռների, մեծածավալ ապրանքախմբերի տեղաշարժը, ինչը բոլոր ազգային ծրագրերի հստակ համակցում է պահանջում։ Երկրները մեզ ներկայացրել են իրենց համար առաջնային ապրանքների ցանկը, մենք գործարկել ենք փորձնական (պիլոտային) ծրագրերը։ Մասնավորապես, Ռոսաստանի և Ղազախստանի միջև այժմ գործում է բեռների հետագծելիության փորձնական ծրագիրը, նմանատիպը նախապատրաստվում է ապրանքների համար․ մենք ընտրել ենք ծխախոտային արտադրանքը։ Տեխնիկական միջոցները պատրաստ լինելուն պես միության մյուս երկրներն էլ կսկսեն միանալ։ Ծխախոտային արտադրության ոլորտում մենք ցանկանում ենք ընդհանուր մակնանշում մտցնել այն պատճառով, որ այնտեղ վերջին տարիներին մեծացել է ստվերային շրջանառությունը։ Բացի այդ, մենք նախատեսում ենք մոտ 10 ապրանքատեսակ մակնանշել, այդ ուղղությամբ այժմ բանակցութոյւններ են ընթանում անդամ-երկրների հետ։ Սակայն ակնհայտ է, որ ցանկն ընդկայնվելու է։